b'\n_START_ARTICLE_\nCarl Andrew Spaatz\n_START_SECTION_\nTidlige \xc3\xa5r\n_START_PARAGRAPH_\nF\xc3\xb8dt "Carl Andrew Spatz", Spaatz tilf\xc3\xb8jede et ekstra "a" i 1937 efter anmodning fra sin kone og d\xc3\xb8tre for at tydeligg\xc3\xb8re udtalen af navnet, da mange udtalte det "spats", hvilket p\xc3\xa5 engelsk betyder gamacher. Han tilf\xc3\xb8jede det ekstra "a" for at forl\xc3\xa6nge lyden s\xc3\xa5 den l\xc3\xb8d som "ah", ligesom "a"-et i "father". (Navnet udtales s\xc3\xa5ledes korrekt "Spahtz".)_NEWLINE_Spaatz fik sit \xc3\xb8genavn p\xc3\xa5 West Point fordi han lignede en anden r\xc3\xb8dh\xc3\xa5ret kadet, som hed F.J. Toohey. Han fik sin eksamen i 1914, gjorde i kort tid tjeneste i infanteriet, men blev derp\xc3\xa5 overf\xc3\xb8rt til flyvesektionen i Signalkorpset i oktober 1915._NEWLINE_Spaatz gjorde tjeneste i 1. rekognosceringseskadrille, som var tilknyttet general John J. Pershing under hans ekspedition til Mexico i 1916. Spaatz blev forfremmet til premierl\xc3\xb8jtnant i juli 1916 og til kaptajn i maj 1917.\n_START_SECTION_\n1. Verdenskrig\n_START_PARAGRAPH_\nEfter USA\'s indtr\xc3\xa6den i 1. Verdenskrig blev Spaatz sendt med American Expeditionary Forces (AEF) som leder af 31. Aero Squadron. Spaatz brugte det meste af krigen p\xc3\xa5 at lede den amerikanske flyveskole ved Issoudun i Frankrig, men han var i kamp i tre uger i krigens sidste m\xc3\xa5neder. I denne korte periode nedsk\xc3\xb8d Spaatz tre fjendtlige fly og blev tildelt Distinguished Service Cross (DSC) mens han var ved 13. Aero Squadron. Spaatz blev midlertidigt forfremmet til major i luftstyrken i juni 1918.\n_START_SECTION_\nMellemkrigs\xc3\xa5rene\n_START_PARAGRAPH_\nI 1919 gjorde han tjeneste i California og Texas og blev vicechef for luftstyrkerne i det vestlige USA i juli 1919. Han blev degraderet til sin permanente rang af kaptajn den 27. februar 1920, blev blev igen forfremmet til major den 1. juli 1920._NEWLINE_Som major havde han kommandoen over Kelly Field, Texas, fra 5. oktober 1920 til februar 1921, gjorde tjeneste p\xc3\xa5 Fort Sam Houston som luftofficer for 8. Korps omr\xc3\xa5det indtil november 1921, og var kommanderende officer for 1. Operationsgruppe, f\xc3\xb8rst p\xc3\xa5 Ellington Field, Texas, og senere p\xc3\xa5 Selfridge Field, Michigan, indtil 24. september 1924. Han tog eksamen fra Air Corps Tactical School, Langley Field, Virginia, i juni 1925 og gjorde herefter tjeneste i kontoret ved chefen for luftkorpset i Washington, D.C._NEWLINE_Fra 1. \xe2\x80\x93 7. januar 1929 satte Spaatz sammen med kaptajn Ira Eaker og Elwood Quesada, som senere begge blev h\xc3\xb8jtst\xc3\xa5ende flyvergeneraler, en flyverekord ved at holde flyet Question Mark i luften over Los Angeles i mere end 150 timer._NEWLINE_Fra 8. maj 1929 til 29. oktober 1931 havde Spaatz kommandoen over 7. bombergruppe p\xc3\xa5 Rockwell Field, California, og derp\xc3\xa5 1. bombereskadrille p\xc3\xa5 March Field, California, indtil 10. juni 1933. Han gjorde derefter tjeneste p\xc3\xa5 lederen af luftkorpsets kontor og blev chef for tr\xc3\xa6nings- og operationsdivisionen. I august 1935 blev han optaget p\xc3\xa5 Command and General Staff School p\xc3\xa5 Fort Leavenworth, Kansas, og mens hans var der blev han forfremmet til oberstl\xc3\xb8jtnant. Han tog eksamen i juni 1936, og gjorde herefter tjeneste p\xc3\xa5 Langley Field i staben for generalmajor Frank M. Andrews, chefen for luftv\xc3\xa5benets hovedkvarter, indtil januar 1939, hvor han vendte til januar 1939, hvor han vendte tilbage til kontoret for lederen af luftkorpset i Washington som assisterende n\xc3\xa6stkommanderende._NEWLINE_I november 1939 blev Spaatz midlertidig udn\xc3\xa6vnt til oberst, og under slaget om England i 1940 tilbragte han adskillige uger i England som s\xc3\xa6rlig milit\xc3\xa6r observat\xc3\xb8r. I august 1940 blev han tilknyttet kontoret for chefen for luftkorpset og to m\xc3\xa5neder senere blev han udpeget til assistent for chefen for luftkorpset med midlertidig rang af brigadegeneral. Han blev leder af planl\xc3\xa6gningsdivisionen for luftkorpset i november 1940 og i juli \xc3\xa5ret efter blev han udn\xc3\xa6vnt til chef for luftstaben i USAAF\'s hovedkvarter'